Document ID: 31994R3256

Padomes Regula (EK) Nr. 3256/94
(1994. gada 22. decembris),
ar kuru groza Regulu (EEK) Nr. 1657/93, ar ko uz laiku aptur autonomos kopējā muitas tarifa nodokļus dažiem rūpniecības ražojumiem, ar kuriem paredzēts apgādāt Azoru un Madeiras salu brīvās zonas
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 28. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā ar Regulu (EEK) Nr. 1657/93 [2] uz laiku aptur autonomos kopējā muitas tarifa nodokļus dažiem rūpniecības ražojumiem, ar kuriem paredzēts apgādāt Azoru un Madeiras salu brīvās zonas;
tā kā Portugāles dienesti lūguši apturēt kopējā muitas tarifa nodokļus arī ražošanas līdzekļiem, uz kuriem neattiecas Regula (EEK) Nr. 1657/93; tā kā šā lūguma pamatā ir tas, ka pieaudzis to uzņēmumu skaits, kas darbojas Madeiras salu brīvajā zonā, un ir dažādojusies vietējā saimnieciskā darbība;
tā kā Padomes 1991. gada 26. jūnija Lēmumā 91/315/EEK, ar ko izveidota speciāla izvēles programma atbilstīgi Madeiras un Azoru salu nošķirtībai un novietojumam uz salām (Poseima) [3], ir atzīta brīvo zonu nozīme šo apgabalu ekonomiskajā attīstībā un īpaši norādīts, ka lietderīgi paredzēt īpašus muitas pasākumus, lai palīdzētu veicināt šo brīvo zonu attīstību;
tā kā no Portugāles dienestu sniegtās informācijas izriet, ka kopš Regulas (EEK) Nr. 1657/93 stāšanās spēkā Madeiras salu brīvajā zonā uzsākta jauna saimnieciska darbība; tā kā vajadzīgi ražošanas līdzekļi, lai turpinātu šo darbību; tā kā tāpēc liekas, ka ir pamatoti apturēt kopējā muitas tarifa nodokļus minētajiem ražojumiem, tos ievedot Madeiras un Azoru salās uz šo reģionu brīvajām zonām; tā kā Regulas (EEK) Nr. 1657/93 pielikums attiecīgi jāgroza,
IR PIEŅĒMUSI ŠO REGULU.
1. pants
Regulas (EEK) Nr. 1657/93 pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 22. decembrī

Labels: 3
18
15
1